***Proiect***

**REGULAMENTUL**

**de organizare și funcţionare a claselor şi grupelor**

**cu program prelungit în învățămîntul primar**

1. **DISPOZIŢII GENERALE**

1. Prezentul Regulament stabilește modalitatea de organizare şi funcţionare a claselor şi grupelor cu program prelungit în conformitate cu art. 27 alin.(6) al Codului educației nr. 152 din 17.07.2014.
2. Clasele şi grupele cu program prelungit se pot organiza în ciclul primar din toate instituțiile de învățămînt preuniversitar, indiferent de forma de proprietate.
3. Clasele cu program prelungit se formează cu elevi dintr-o singură clasă.
4. Grupele cu program prelungit se completează cu elevi din două sau cîteva clase primare.
5. Numărul de elevi în clasele/grupele cu regim prelungit este stabilit de către administrațiile instituțiilor de învățămînt și coordonate de organele locale de specialitate în domeniul învățămîntului.
6. Programul de activitate în clasele/grupele cu program prelungit se realizează în conformitate cu prezentul Regulament aprobat de Ministerul Educației, suplimentar la orarul de bază.
7. Clasele sau grupele cu program prelungit pot fi organizate doar în instituțiile de învățămînt care dispun de baza materială și condiții sanitaro - igienice conform actelor normative în vigoare.
8. Înscrierea elevilor în clasele şi grupele cu program prelungit se face pînă la 5 septembrie prin ordinul directorului instituţiei de învăţămînt în temeiul cererilor depuse de părinţi sau tutori.
9. Programul zilnic de activitate în clasele sau grupele cu program prelungit are durata de la 3 la 6 ore astronomice.
10. Învățătorii angajați în clasele sau grupele cu program prelungit au statut de cadru didactic și beneficiază de toate condițiile de salarizare, de asigurare medicală și pensionare conform cadrului normativ legal aprobat pentru cadrele didactice din învățămîntul preuniversitar.
11. **ORGANIZAREA PROCESULUI EDUCAȚIONAL ÎN CLASELE ȘI GRUPELE CU PROGRAM PRELUNGIT**
12. Programul de activitate în clasele şi grupele cu program prelungit este stabilit de consiliul de administrație, ținînd cont de solicitările părinților al căror copii frecventează grupele cu program prelungit, şi se aprobă prin ordinul directorului instituției de învățămînt.
13. Procesul educațional în clasele şi grupele cu program prelungit se desfăşoară conform obiectivelor educaţionale prioritare şi se realizează prin pregătirea individuală, prin cercuri frecventate de elevi şi alte activităţi extracurriculare și extraşcolare;
14. Pentru organizarea activităţilor în clase şi grupe cu program prelungit se utilizează sălile de clasă, cabinetele, atelierele şcolare, sălile de sport şi de festivităţi, biblioteca şi alte spații ale instituţiei de învăţămînt care corespund normelor sanitaro - igienice prevăzute de actele normative în vigoare;
15. Asistența medicală în clase şi a grupe cu program prelungit este asigurată de către lucrători medicali, conform Hotărîrii Guvernului nr. 934 din 04.08.2004 *Cu privire la aprobarea nomenclatorului serviciilor suplimentare de sănătate acordate copiilor, elevilor și studenților în instituțiile de învățămînt;*
16. Instituţiile de învăţămînt în care funcţionează clase şi grupe cu program prelungit efectuează lucrările de secretariat, întocmesc dările de seamă despre activitate în formatul stabilit şi prezintă organelor locale de specialitate în domeniul învățămîntului.
17. Evidenţa activităţilor educaţionale, a frecvenţei elevilor se ține în catalogul clasei/ grupei conform cerințelor stabilite de Ministerul Educaţiei.
18. Programul activităților desfășurate în clasele și grupele cu program prelungit va fi racordat la programul de activitate al instituțiilor de învățămînt cu următoarea structură orientativă.

**Structura orientativă a programului de activitate al claselor şi grupelor cu program prelungit de 3 ore**

|  |  |
| --- | --- |
| **Activităţi** | **Clasele** |
|  | **I - IV** |
| Activități dinamice în aer liber | 30 min. |
| Pregătirea temelor pentru acasă | 45 min. |
| Prînzul | 25 min. |
| Pregătirea temelor pentru acasă | 35 min. |
| Activități extracurriculare | 45 min. |

**Structura orientativă a programului de activitate al grupelor cu program prelungit de 6 ore**

|  |  |
| --- | --- |
| **Activităţi** | **Clasele** |
|  | **I - IV** |
| Activități dinamice în aer liber | 60 min. |
| Pregătirea temelor pentru acasă | 40 min./60 min. |
| Prînzul | 30 min. |
| Pregătirea temelor pentru acasă | 40 min. /60 min. |
| Activități extracurriculare | 120 min./ 90 min. |
| Gustarea | 20 min. |
| Activități în aer liber | 50min./40min. |

1. **RESPONSABILITĂȚI ȘI ATRIBUȚII**
2. Procesul educaţional în clasele şi grupele cu program prelungit este coordonat şi evaluat de către administraţia instituţiei de învăţămînt.
3. În vederea organizării activității claselor și grupelor cu program prelungit Directorul instituției de învățămînt are următoarele atribuții:

* crearea condiţiilor adecvate pentru buna funcționare a claselor şi grupelor cu program prelungit;
* deschiderea de clase și grupe cu numărul necesar de elevi;
* organizarea optimă a procesului educaţional conform actelor normative în vigoare;
* asigurarea protecției vieții și sănătății copiilor;
* organizarea alimentaţiei copiilor;
* utilizarea eficientă a mijloacelor financiare, destinate pentru organizarea activității claselor și grupelor cu program prelungit.

1. Directorul adjunct este responsabil de:

* elaborarea fișelor de post ale învățătorilor angajați în clase /grupe cu program prelungit cu responsabilitățile și atribuțiile stabilite;
* elaborarea și vizarea planurilor de activitate a învățătorilor claselor/grupelor cu program prelungit;
* organizarea activităţilor metodice cu învăţătorii claselor/grupelor cu program prelungit;
* evaluarea activităţii instructiv-educative a învățătorilor care lucrează în clase/grupe cu regim prelungit;
* verificarea corectitudinii întocmirii documentaţiei aferente;
* monitorizarea activităților de formare continuă a cadrelor didactice care activează în clasele/grupele cu program prelungit.

1. Învățătorul la clasele/grupele cu program prelungit este responsabil de:

* asigurarea protecției vieții și sănătății copiilor;
* organizarea şi desfăşurarea activităţilor educative cu copiii;
* respectarea regimului zilei;
* păstrarea efectivului de elevi în clase şi monitorizarea frecvenţei elevilor, inclusiv examinarea cauzelor absențelor elevilor;
* acordarea ajutorului necesar elevilor în pregătirea temelor date pentru acasă;
* conlucrarea cu învăţătorii claselor în care învață copiii care frecventează clasele/grupele cu program prelungit;
* colaborarea cu părinţii elevilor şi informarea acestora despre programul de activitate în clasele/grupele cu program prelungit, despre rezultatele obţinute de copii.

În clasele/grupele cu regim prelungit pot fi angajate doar cadrelor didactice care dispun de pregătirea profesională adecvată.

**IV. FINANŢAREA, EVIDENŢA, DĂRILE DE SEAMĂ**

1. Finanțarea claselor și grupelor cu program prelungit se efectuează din sursele bugetelor unităților administrativ teritoriale.
2. Instituțiile de învățămînt primar și secundar general pot beneficia și de alte surse pentru finanțarea claselor și grupelor cu program prelungit cum ar fi:
   * mijloacele financiare acumulate de la părinți pentru alimentarea elevilor;
   * mijloacele financiare cu titlu de sponsorizare de la persoane juridice și fizice;
   * donații.
3. Mijloacele financiare alocate benevol de părinţii elevilor şi cele acumulate din alte surse legale se transferă integral pe contul special al instituţiei de învăţămînt.
4. Utilizarea și repartizarea mijloacelor financiare din conturile speciale se face în baza unui regulament coordonat cu direcția raională/municipală de învățămînt și aprobat de consiliul fiecărei unități administrativ – teritoriale.
5. Întocmirea documentaţiei cu privire la alimentaţia elevilor și evidenţa contabilă a operaţiilor financiare se efectuează în conformitate cu legislaţia în vigoare.